# Manual del control del volum del MATE (versió 2.1)

## Introducció

L'aplicació control del volum del MATE és un mesclador d'àudio que us permet mesclar l'àudio de targetes de so de dos canals.

## Inici

### Per a iniciar el control del volum del MATE

Podeu iniciar el control del volum del MATE de les maneres següents:

Menú Aplicacions

- Trieu l'element del menú So i vídeo Control del volum.

Línia d'ordres

- Executeu l'ordre següent: `mate-volume-control`

### En iniciar el control del volum del MATE

En iniciar el control del volum del MATE es mostra la finestra següent:

#### Finestra del control del volum del MATE

Shows Volume Control main window.

La finestra del control del volum del MATE conté els elements següents:

Barra de menú

- Els menús a la barra de menú contenen totes les ordres que necessiteu per a treballar amb el control del volum del MATE.

Àrea de visualització

- L'àrea de visualització conté els atenuadors dels canals i les opcions associades per a varis mescladors, que us permeten controlar el volum d'aquests mescladors.

  El control del volum del MATE omple dinàmicament l'àrea de visualització, basant-se en la funcionalitat admesa de la targeta de so. Els mescladors que es mostren en la finestra del control del volum del MATE poden ser diferents que les mostrades en la Figura 1.

## Utilització

### Per a canviar el volum d'un mesclador

Per a canviar el volum d'un mesclador, utilitzeu els atenuadors d'aquest mesclador, de la manera següent:

- Per a augmentar el volum, desplaceu l'atenuador cap amunt.

- Per a reduir el volum, desplaceu l'atenuador cap avall.

### Per a bloquejar els canals del mesclador

Per a bloquejar els canals esquerre i dret del mesclador a la vegada, seleccioneu l'opció Bloca d'aquest mesclador. Quan bloquegeu els canals del mesclador, el control del volum del MATE sincronitza els dos atenuadors.

### Per a silenciar un mesclador

Per a silenciar un mesclador, seleccioneu l'opció Silenci d'aquest mesclador.

Quan ajusteu el mesclador d'un canal silenciat, el control del volum del MATE desselecciona l'opció Silenci d'aquest mesclador.

### Per a especificar l'actual origen d'enregistrament

Qualsevol mesclador amb l'opció Enrg pot ser l'origen d'enregistrament.

Per a especificar l'actual origen d'enregistrament, seleccioneu l'opció Enrg d'aquest mesclador.

## Preferències

Per a configurar el control del volum del MATE, seleccioneu Edita Preferències.

El control del volum del MATE omple dinàmicament el diàleg de les Preferències del control del volum, basant-se en la funcionalitat admesa de la targeta de so.

Utilitzeu les opcions en la columna Mostrat per a seleccionar els mescladors que es mostraran en la finestra principal del control del volum del MATE.

vol

- Seleccioneu aquesta opció per a mostrar els atenuadors que controlen el volum principal.

pcm

- Seleccioneu aquesta opció per a mostrar els atenuadors que controlen els fitxers d'ona.

speaker

- Seleccioneu aquesta opció per a mostrar l'atenuador que controla la sortida de l'altaveu.

line

- Seleccioneu aquesta opció per a mostrar els atenuadors que controlen la línia d'entrada de la targeta de so, si aquesta té una línia d'entrada.

mic

- Seleccioneu aquesta opció per a mostrar l'atenuador que controla l'entrada del micròfon de la targeta de so.

cd

- Seleccioneu aquesta opció per a mostrar els atenuadors que controlen el guany de l'entrada del reproductor de CD.

igain

- Seleccioneu aquesta opció per a mostrar els atenuadors que controlen el nivell de volum del dispositiu d'enregistrament seleccionat.

line1

- Seleccioneu aquesta opció per a mostrar els atenuadors que controlen la segona línia d'entrada de la targeta de so, si aquesta té una segona línia d'entrada.

phin

- Seleccioneu aquesta opció per a mostrar l'atenuador que controla el volum del dispositiu phin.

video

- Seleccioneu aquesta opció per a mostrar els atenuadors que controlen el volum dels dispositius de vídeo.

Per a canviar l'etiqueta del mesclador, feu un doble clic en el text de la columna Etiqueta del mesclador, després introduïu el text de l'etiqueta nova.

Per a reiniciar les etiquetes del mesclador al seus valors predeterminats, feu clic en el botó Reinicia les etiquetes als seus valors predeterminats.